Nimewo Idantifikasyon Pèsonèl Peyè Taks | Internal Revenue Service
Rapèl Enpòtan
ITIN ou an ka ekspire avan ou soumèt yon deklarasyon enpo an 2019. Tout ITIN ki pa sèvi sou yon deklarasyon pou enpo federal omwen yon fwa pandan twa dènye ane ki sot pase yo pral ekspire nan dat 31 desanm 2018. Anplis, tout ITIN yo emèt avan 2013 yo ki gen chif mitan yo ki se 73, 74, 75, 76, 77, 81 oswa 82 (Pa egzanp: (9XX-73-XXXX) pral ekspire nan fen ane a.
Si ou dwe ranpli yon deklarasyon enpo an 2019, IRS rekòmande pou soumèt yon Fòm W-7, Aplikasyon pou Nimewo Idantifikasyon Pèsonèl Kontribyab IRS, oswa Fòm W-7(SP), Solicitud de Número del Identificación Personal del Contribuyente del Servicio de Impuestos Internos, kounye a pou renouvle ITIN ou. N ap fè w sonje, ou kapab renouvle tou ITIN ki gen chif mitan yo ki se 70, 71, 72, 78, 79 oswa 80 ki ekspire an 2016 ak 2017 yo.
Gade nan Fèy Enfòmasyon sou ITIN nan pou plis enfòmasyon<
Ansanm avèk Fòm W-7 ou a, w ap dwe:
anekse dokiman idantifikasyon yo oswa kopi sètifye yo ke ajans emetè a bay ak nenpòt lòt atachman egzijib.
seleksyone rezon ki fè ou bezwen ITIN nan jan yo dekri l nan enstriksyon sou Fòm W-7 la ak W-7 (SP) a.
Note: Yon retou taks pa oblije ak yon aplikasyon renouvèlman.
Jwenn plis enfòmasyon nan seksyon Kesyon Moun Poze Souvan sou ITINnan.
Kisa yon ITIN ye?
Yon Nimewo Idantifikasyon Pèsonèl Kontribyab (ITIN) se yon nimewo pou tretman taks ke Sèvis Revni Entèn Ameriken (IRS) emèt. IRS emèt ITIN ba moun ki oblije gen yon nimewo idantifikasyon kontribyab ameriken men ki pa genyen, e ki pa kalifye pou yo genyen, yon nimewo Sekirite Sosyal (SSN) nan men Administrasyon Sekirite Sosyal (SSA).
Pouki rezon yo itilize yon ITIN?
IRS emèt ITIN yo pou ede moun konfòme yo avèk lwa fiskal ameriken, e pou fasilite yon mwayen efikas pou trete ak kontwole revni fiskal ak peman pou moun ki pa kalifye pou nimewo Sekirite Sosyal. Yo emèt yo kèlkeswa estati imigrasyon an, paske ni rezidan ni etranje ki pa rezidan yo ka gen yon deklarasyon revni ameriken oswa yon egzijans pou fè rapò selon Kòd Revni Entèn nan. ITIN yo pa sèvi okenn lòt objektif apade fè rapò sou enpo federal.
Yon ITIN pa:
Bay otorizasyon pou travay nan peyi Etazini
Founi kalifikasyon pou avantaj Sekirite Sosyal
Kalifye yon depandan pou Rezon Kredi Taks Revni Akimile
Èske mwen bezwen yon ITIN?
Èske sitiyasyon ki annapre yo konsène ou?
Ou pa genyen yon SSN e ou pa kalifye pou jwenn youn, e
Ou gen obligasyon pou founi yon nimewo idantifikasyon enpo federal oswa pou ranpli yon deklarasyon enpo federal, e
Ou nan youn nan kategori swivan yo.
Etranje ki pa rezidan ki oblije ranpli deklarasyon enpo ameriken
Etranje rezidan ameriken k ap (baze sou kantite jou ou prezan nan peyi Etazini) ranpli yon deklarasyon enpo amerike
Depandan oswa mari/madanm yon sitwayen ameriken/etranje rezidan
Depandan oswa mari/madanm yon etranje ki pa rezidan ki gen yon viza
Etranje ki pa rezidan k ap reklame yon benefis konvansyon fiskal
Elèv, pwofesè oswa chèchè etranje ki pa rezidan, k ap ranpli yon deklarasyon enpo ameriken oswa k ap reklame yon eksepsyon
Si se leka, lè sa a ou fèt pou aplike pou yon ITIN.
Èske se pou mwen renouvle ITIN mwen?
Si w dwe ranpli yon deklarasyon enpo an 2019 e ITIN ou an ekspire avan w ranpli deklarasyon an an 2019, nou rekòmande pou w soumèt yon aplikasyon renouvèlman kounye a pou evite posiblite reta nan tretman deklarasyon enpo w la. Si w itilize yon ITIN ki ekspire sou deklarasyon enpo ameriken w lan, yo pral trete l ak travay sou li selon lè w soumèt li a, men san okenn egzanpsyon ak/oswa kredi ou reklame e yo pap peye okenn ranbousman lè sa a. Ou pral resevwa yon avi k ap esplike reta k ap genyen pou nenpòt ranbousman e ke ITIN lan ekspire.
Fòm ak Piblikasyon
0916 Fòm W-7 (PDF) (an Anglè)
1114 Publ 1915 (PDF) (an Anglè)
Ajan ki Aksepte Aplikasyon
Fòmasyon pou Aplikasyon Preliminè (an Anglè)
Fòm 13551 (PDF)(an Anglè)
Fòm W-7 (COA) (Rev. 3-2013) (an Anglè)
Pwodui Asistans pou ITIN
Fèy Enfòmasyon pou ITIN (PDF)
Depliyan Paj Antye sou ITIN (PDF)
Depliyan sou ITIN ki Tou Pare pou Enprime (PDF)
Plis enfòmasyon sou ITIN LAN
Règ revize Aplikasyon pou yon Nimewo Idantifikasyon Pèsonèl Peyè Taks